ROMÂNIA 
JUDEȚUL IAȘI 
COMUNA ȚIBANA 
Nr. 11316/20.10.2026. 
ANUNȚ CONCURS 
ocupare post vacant ASISTENT SOCIAL (COD COR 263501), funcție contractuală de execuție, membru în Echipa Comunitară Integrată (ECI), în cadrul proiectului „Furnizare de  servicii integrate în comunitățile rurale – facilitarea accesului persoanelor vulnerabile la  servicii de bază eficiente și de calitate”, cod SMIS 339395.
UAT COMUNA ȚIBANA, județul Iași, organizează concurs în vederea ocupării unui  post vacant de ASISTENT SOCIAL (COD COR 263501), funcție contractuală de execuție, pe perioadă determinată, membru în Echipa Comunitară Integrată (ECI), în cadrul proiectului „Furnizare de servicii  integrate în comunitățile rurale – facilitarea accesului persoanelor vulnerabile la servicii de  bază eficiente și de calitate”, cod SMIS 339395, în conformitate cu prevederile H.G. nr. 1336/ 28.10.2022, respectând prevederile Legii nr. 141/2025, după cum urmează:

Număr posturi: 1 post vacant cu normă întreagă 
Durata timpului de muncă: 8 ore/zi, 40 ore/săptămână, conform organigramei și statului de funcții ale UAT Comuna Țibana. 
CONDIȚII GENERALE DE PARTICIPARE 
Condiții generale care trebuie îndeplinite de o persoană pentru a putea participa la concurs: 
a) are cetățenia română sau cetățenia unui alt stat membru al Uniunii Europene, a unui stat parte  la Acordul privind Spațiul Economic European (SEE) sau cetățenia Confederației Elvețiene, cu  reședința în România; 
b) cunoaște limba română, scris și vorbit; 
c) are capacitate de muncă în conformitate cu prevederile Legii nr. 53/2003 – Codul muncii,  republicată, cu modificările și completările ulterioare; 
d) are o stare de sănătate corespunzătoare postului pentru care candidează, atestată pe baza  adeverinței medicale eliberate de medicul de familie sau de unitățile sanitare abilitate; 
e) îndeplinește condițiile de studii, de vechime în specialitate și, după caz, alte condiții specifice  potrivit cerințelor postului scos la concurs;
f) nu a fost condamnată definitiv pentru săvârșirea unei infracțiuni contra securității naționale,  contra autorității, contra umanității, infracțiuni de corupție sau de serviciu, infracțiuni de fals ori  contra înfăptuirii justiției, infracțiuni săvârșite cu intenție care ar face o persoană candidată la  post incompatibilă cu exercitarea funcției contractuale pentru care candidează, cu excepția  situației în care a intervenit reabilitarea; 
g) nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria ori de a desfășura activitatea de care s-a folosit  pentru săvârșirea infracțiunii sau față de aceasta nu s-a luat măsura de siguranță a interzicerii  ocupării unei funcții sau a exercitării unei profesii; 
h) nu a comis infracțiunile prevăzute la art. 1 alin. (2) din Legea nr. 118/2019 privind Registrul  național automatizat cu privire la persoanele care au comis infracțiuni sexuale, de exploatare a  unor persoane sau asupra minorilor, precum și pentru completarea Legii nr. 76/2008, cu  modificările ulterioare, pentru domeniile prevăzute la art. 35 alin. (1) lit. h); 
i) îndeplinește alte condiții generale în funcție de specificul postului. 
Acestea sunt condițiile generale din modelul Anexei 9.  
CONDIȚII SPECIFICE DE PARTICIPARE – ASISTENT SOCIAL 
• Experiență specifică în domeniul postului: nu se solicită;  
• locul de desfășurare a activității: comunitatea locală;  
• studii de specialitate: studii superioare absolvite cu diplomă de licență cu specializarea în  asistență socială;  
• cunoștințe de operare/programare pe calculator: MS Office, Excel, Word, PowerPoint – utilizator independent;  
• competențe de comunicare scrisă și verbală, de relaționare;  
• abilități de lucru individual și în echipă;  
• moralitate, corectitudine, deschidere și flexibilitate în relațiile interumane;  
• perseverență, consecvență, abilități pentru munca în condiții de stres, în situații de urgență  sau neprevăzute; atenție la detalii;  
• atitudine pozitivă, motivatoare;  
• abilități de analiză și sinteză;  
• competențe TIC în asistență socială;  
• limbi străine solicitate: engleză – înțelegere, vorbire, scriere. 
DOSARUL DE CONCURS 
Dosarul de concurs va conține: 
a) formularul de înscriere la concurs care conține și declarația de consimțământ privind  prelucrarea datelor cu caracter personal; 
b) copia actului de identitate sau orice alt document care atestă identitatea, potrivit legii, după  caz, semnată de candidat; 
c) copia certificatului de căsătorie sau a altui document prin care s-a realizat schimbarea de  nume, după caz; 
d) copiile documentelor care atestă nivelul studiilor și ale altor acte care atestă efectuarea unor  specializări; 
e) copiile documentelor care atestă îndeplinirea condițiilor specifice ale postului solicitate de  autoritatea sau instituția publică, copia carnetului de muncă, a adeverinței eliberate de angajator  pentru perioada lucrată, care să ateste vechimea în muncă și în specialitatea studiilor solicitate  pentru ocuparea postului; 
f) Curriculum Vitae, model comun european; 
g) cazier judiciar sau o declarație pe propria răspundere că nu are antecedente penale. Candidatul  declarat admis la selecția dosarelor, care a depus declarație pe propria răspundere, are obligația  de a completa dosarul cu originalul cazierului judiciar cel mai târziu până la data primei probe a  concursului; 
h) adeverință medicală care să ateste starea de sănătate corespunzătoare (Apt/Inapt), eliberată de  medicul de familie al candidatului sau de unitățile sanitare abilitate cu cel mult 6 luni anterior  derulării concursului. Adeverința va conține, în clar, numărul, data, numele emitentului și  calitatea acestuia, în formatul standard stabilit de Ministerul Sănătății; 
i) certificatul de integritate comportamentală, în condițiile Legii nr. 118/2019. 
Dosarele de concurs se depun la compartimentul care asigură organizarea concursului din  cadrul UAT Comuna Țibana sau pot fi transmise prin Poșta Română, serviciul de curierat rapid,  poșta electronică ori prin platformele informatice ale autorității, în condițiile prevăzute în ghid. 
Pentru postul vacant, termenul de depunere este de 10 zile lucrătoare de la data afișării anunțului. Documentele transmise electronic se transmit în format PDF și trebuie să fie lizibile.  
Persoană de contact/secretar comisie: Mihalceanu Laurentiu 
Telefon: +40 749 585 261 
E-mail: resurseumane.tibana@gmail.com
PROBELE DE CONCURS 
Concursul va cuprinde: 
1. Selecția dosarelor de concurs 
2. Proba scrisă 
3. Interviul 
Locul desfășurării probei scrise și interviului: sediul UAT Comuna Țibana, județul Iași. 
CALENDARUL DE DESFASURARE A CONCURSULUI CE VA FI ORGANIZAT LA SEDIUL INSTITUTIEI:

	Nr. crt.
	Activităţi
	Data

	1.
	Publicarea anuntului 
	26.10.2026

	2.
	Data limita pentru depunerea dosarelor de participare la concurs la adresa:

La sediul UAT Comuna Țibana, județul Iași. 


	09.11.2026, ora 14.00

	3.
	Selecţia dosarelor de către membrii comisiei de concurs
	11.11.2026, ora 12.00

	4.
	Afişarea rezultatelor selecţiei dosarelor
	12.11.2026, ora 12.00

	5.
	Depunerea contestaţiilor privind rezultatele selecţiei  dosarelor
	13.11.2026, ora 12.00

	6.
	Afişarea rezultatului soluţionării contestaţiilor
	16.11.2026, ora 12.00

	7.
	Susţinerea probei scrise
	17.11.2026, ora 10.00

	8.
	Afişarea rezultatului probei scrise
	17.11.2026, ora 15.00

	9.
	Depunerea contestaţiilor privind rezultatele probei scrise 
	18.11.2026, ora 11.00

	10.
	Afişarea rezultatului soluţionării contestaţiilor
	18.11.2026, ora 15.00

	11.
	Susţinerea interviului
	19.11.2026, ora 10.00

	12.
	Comunicarea rezultatelor după susţinerea interviului
	19.11.2026, ora 15.00

	13.
	Depunerea contestaţiilor privind rezultatul interviului
	20.11.2026, ora 11.00

	14.
	Afişarea rezultatului soluţionării contestaţiilor
	20.11.2026, ora 15.00

	15.
	Afişarea rezultatului final al concursului
	20.11.2026, ora 16.00


BIBLIOGRAFIE ORIENTATIVĂ – ASISTENT SOCIAL 
1. Legea nr. 292/2011 a asistenței sociale, cu modificările și completările ulterioare;  
2. Legea nr. 272/2004 privind protecția și promovarea drepturilor copilului, republicată;  
3. Legea nr. 448/2006 privind protecția și promovarea drepturilor persoanelor cu handicap; 
4. Legea nr. 197/2012 privind asigurarea calității în domeniul serviciilor sociale, cu  modificările și completările ulterioare – tematica: integral;  
5. Legea nr. 466/2004 privind Statutul asistentului social;  
6. H.G. nr. 797/2017 pentru aprobarea regulamentelor-cadru de organizare și funcționare ale  serviciilor publice de asistență socială și a structurii orientative de personal, cu modificările și  completările ulterioare – Anexa C;  
7. Ordinul nr. 29/2019 pentru aprobarea Standardelor minime de calitate pentru acreditarea  serviciilor sociale destinate persoanelor vârstnice, persoanelor fără adăpost, tinerilor care au  părăsit sistemul de protecție a copilului și altor categorii de persoane adulte aflate în dificultate,  precum și pentru serviciile acordate în comunitate, serviciile acordate în sistem integrat și  cantinele sociale – Anexa 7;  
8. Ordinul nr. 393/630/4236/2017 din 13 martie 2017 pentru aprobarea Protocolului de  colaborare în vederea implementării serviciilor comunitare integrate necesare prevenirii  excluziunii sociale și combaterii sărăciei, modificat prin Ordinul nr.  
2555/2023/25017/2485/4490/2024;  
9. Legea nr. 202/2002 privind egalitatea de șanse și de tratament între femei și bărbați,  republicată, cu modificările și completările ulterioare;  
10. O.U.G. nr. 57/2019 privind Codul administrativ, cu modificările și completările  ulterioare:  
• Secțiunea a 4-a, Titlul III – Personalul contractual din autoritățile și instituțiile publice;  
• Capitolul I – Prevederi generale aplicabile personalului contractual din autoritățile și  instituțiile publice;  
• Capitolul III – Drepturi și obligații ale personalului contractual din administrația publică,  precum și răspunderea acestuia.  
Relații suplimentare la telefon: +40 749 585 261.

Afișat astăzi, 26.10.2026, la sediul și pe pagina de internet a UAT Comuna Țibana,  precum și transmis spre publicare pe portalul posturi.gov.ro. 
VICEPRIMAR, (cu atribuții) 
LEȚCANU NECULAI
